Pressemeddelelse

Juli 2012

Ny skarp pris på Peugeot 206+

**Ikke alene giver kampagnemodellen 206+ Generation en lang række komfortudstyr som aircondition, radio/CD-afspiller, lædergearknop, særligt indtræk og alu-detaljer, den er nu også nedsat med 20.000 kr., så den har en pris på 134.990 kr. for en 5-dørs HDi-version med 70 hk.**

Peugeot 206+ er et harmonisk miks af det bedste fra den legendariske 206 og den dynamiske 207. Som plusset viser, har 206+ lidt mere af det hele. Den tilbyder sikkerhed, komfort og ikke mindst en rigtig overbevisende brændstoføkonomi.

Nu er 206+ blevet endnu mere attraktiv. Den fås i en særlig Generation kampagnemodel, der som standard har: Aircondition, radio/CD-afspiller, Generation indtræk, kromringe omkring instrumenterne, alu-dørtrin, krom rørhale, alu-brændstofdæksel, alu-pedaler og Generation badges.

206+ Generation fås i 5-dørs versioner med enten 75 hk benzinmotor, der kører 16,7 km/l eller 70 hk HDi dieselmotor, som kører op til 25 km/l. Uanset om, man vælger benzin eller Peugeots anerkendte HDi dieselteknologi er prisen kun 134.990 kr., hvilket er en besparelse på 20.000 kr. for dieselmodellen.